L'Ajuntament d'Alboraia presenta la programació del 25-N, Dia Internacional de l'Eliminació de la Violència contra les Dones
14 de novembre de 2023

Ja està disponible la programació d'activitats per a la commemoració del 25 de Novembre, Dia Internacional de l'Eliminació de la Violència contra les Dones. Es pot consultar en la web municipal.

La campanya té com a finalitat visibilitzar els diferents tipus de violència que s'exerceixen sobre dones i xiquetes fent especial èmfasi en la violència sexual, sobre la base del conveni del Consell d'Europa sobre prevenció i lluita contra la violència contra les dones i la violència domèstica (Conveni d'Istanbul).

Des de la regidoria d'Igualtat s'anima a tota la ciutadania a unir-se a aquesta campanya per a expressar el seu rebuig profund a qualsevol violència exercida sobre les dones pel fet de ser-ho i a participar en les activitats programades.

La programació compta amb activitats molt diverses com a xarrades, teatre, monòlegs, punts informatius i tallers, gràcies a la implicació de diferents regidories i associacions del municipi. El divendres 24 de novembre es realitzarà la lectura del manifest institucional a la porta de l'ajuntament, i a les 18.30 tindrà lloc una concentració en memòria de les víctimes de violència de gènere, al carrer Julio Just amb Lluís Vives.